## **Հայտերի գնահատումը**

Հայտերի գնահատումը իրականացվում է գնահատող հանձնաժողովի կողմից գնահատման թերթիկներում ([Հավելված 8](#_Հավելված_8_Գնահատման)) համապատասխան արդյունքներ գրանցելով: Հավելված 8-ում ներկայացված գնահատման թերթիկը, կախված գնման առանձնահատկությունից, չափորոշիչներից, կարող է փոփոխության ենթարկվել:

Հանձնաժողովը գնահատում է փաստաթղթերի (տեղեկությունների) տեխնիկական առաջադրանքի/բնութագրի համապատասխանությունը հրավերով սահմանված պահանջներին համապատասխան։ Բավարար են գնահատվում հրավերով նախատեսված պայմաններին համապատասխանող հայտերը, իսկ եթե մրցույթի մասնակցի ներկայացրած փաստաթղթերը չեն համապատասխանում մրցույթի հրավերով նախատեսված պայմաններին, ապա այդ հայտը մերժվում է:

Առաջին տեղը զբաղեցրած Մասնակիցը որոշվում է բավարար գնահատված հայտեր ներկայացրած մասնակիցներից` մրցունակ գնային առաջարկ ներկայացրած մասնակցին նախապատվություն տալու սկզբունքով: Անհրաժեշտության դեպքում կարող են պահանջվել լրացուցիչ պարզաբանումներ։

Հայտերի գնահատման արդյունքներով կազմվում է հայտերի գնահատման նիստի արձանագրություն ([Հավելված 9](#_Հավելված_9_Արձանագրության)), որը կցվում է գնային առաջարկի ամփոփաթերթիկին և գնման պահանջագրին: Արձանագրությունը ստորագրում են հանձնաժողովի նիստին ներկա անդամները:

Եթե հայտում անհամապատասխանություն է տեղ գտել տառերով և թվերով գրված գումարների միջև, ապա հիմք է ընդունվում տառերով գրված գումարը։ Եթե առաջարկվող գները ներկայացված են երկու կամ ավելի արժույթներով, ապա դրանք համեմատվում են Հայաստանի Հանրապետության դրամով` տվյալ օրվա համար ՀՀ ԿԲ-ի սահմանած փոխարժեքով։

Կախված Ապրանքի ձեռքբերման գնային սահմանաչափից Մասնակցից հնարավոր է պահանջվել՝

* ֆինանսական կարողությունների վերաբերյալ տեղեկատվություն
* պարզել ներքին շուկայում Մասնակցի գործունեության վերաբերյալ տեղեկատվություն
* պարզել Մասնակցի տեխնիկական կարողությունները/ հնարավորությունները

Առաջին տեղը զբաղեցրած Մասնակցի կողմից պայմանագիր կնքելու գործընթացից հրաժարվելու կամ այլ պատճառաբանմամբ հետագա ընթացքը չապահովելու դեպքում, նախապատվությունը տրվում է Մասնակիցներից երկրորդ տեղը գնային առաջարկով ներկայացրած Մասնակցին: